Diari Oficial de la Generalitat Valenciana


Sumari del DOGV 7859, del 26-08-2016 (2016/6507)

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyances artístiques elementals i professionals de música denominat Ágora Lledó International School a Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6507


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyances artístiques elementals i professionals de música denominat Ágora Lledó International School a Castelló de la Plana. [2016/6507]  
L'expedient ha sigut iniciat a instància de Lledó International School, Societat Limitada, en sol·licitud de l'autorització per a l'obertura i el funcionament d'un centre docent privat de nova creació d'ensenyances artístiques elementals i professionals de música denominat Ágora Lledó International School, a Castelló de la Plana, compartint les instal·lacions del centre privat d'Educació Infantil, Primària i Secundària Lledó International School, codi 96081694, de Castelló de la Plana.  
  
La Direcció General de Centres i Personal Docent va emetre un informe favorable, de 2 de març de 2016, respecte a l'adequació de les instal·lacions proposades quant a espais educatius, de conformitat amb la normativa aplicable.  
El centre ha presentat, davant de la direcció territorial competent, la relació del professorat i les titulacions corresponents a les especialitats sol·licitades, així com el quadre horari de funcionament i objectius, continguts i criteris d'avaluació, a fi que siguen aprovats abans de l'inici de les activitats educatives corresponents.  
Vist l'informe favorable de la direcció general competent en l'ordenació de les ensenyances de règim especial respecte al compliment normatiu de les especialitats sol·licitades.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 389/1992, de 15 d'abril (BOE 28.04.1992), pel qual s'estableixen els requisits mínims dels centres que impartisquen ensenyances artístiques, en concret pel que fa al grau elemental; el Decret 159/2007, de 21 de setembre, del Consell, pel qual s'estableix el currículum de les ensenyances elementals de música i es regula l'accés a aquestes ensenyances (DOCV 25.09.2007); el Reial Decret 303/2010, de 15 de març (BOE 09.04.2010), pel qual s'estableixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació, i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 21 de juny de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 22.09.2015), resolc:  
  
Primer  
Autoritzar l'obertura i el funcionament del centre docent privat de nova creació que s'indica a continuació, atenent les característiques, les ensenyances i la capacitat màxima que s'assenyalen.  
Codi de centre: 84669802.  
Denominació genèrica del centre: centre autoritzat d'ensenyances artístiques elementals i professionals de música.  
Denominació específica del centre: Ágora Lledó International School.  
Titular: Lledó International School, Societat Limitada.  
Domicili: camí del Caminàs, núm. 175.  
Localitat: Castelló de la Plana (12205).  
Província: Castelló.  
Especialitats instrumentals d'ensenyances elementals de música que s'autoritzen:  
Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, les ensenyances de Música que el Decret 159/2007 estableix per a completar les titulacions corresponents a les especialitats que s'autoritzen.  
Especialitats instrumentals de les ensenyances professionals de música que s'autoritzen:  
Cant, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, les ensenyances de música que el Decret 158/2007 estableix per a completar les titulacions corresponents a les especialitats que s'autoritzen.  
  
La capacitat del centre serà per a cinquanta llocs escolars.  
  
Segon  
El centre haurà de presentar la relació del professorat i les titulacions adequades per a les ensenyances que s'autoritzen davant de la direcció territorial corresponent per a l'aprovació abans de l'inici de les activitats educatives, amb un informe previ favorable de la inspecció educativa.  
  
Tercer  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta. No obstant això, els efectes acadèmics fan referència a l'inici del pròxim curs escolar.  
De conformitat amb el que s'estableix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 5 d'agost de 2016. El conseller d'Educació, Investigació, Cultura i Esport: Vicent Marzà Ibáñez.